****

Διακήρυξη του υπ’ αριθ. **016/2017** Ανοικτού Μειοδοτικού Διαγωνισμού για την Ανάθεση «**Προμήθειας και παράδοσης μηχανολογικού και λοιπού εξοπλισμού τυροκομείων**»

Η παρούσα διακήρυξη εγκρίθηκε δυνάμει της από 28/11/2017 αποφάσεως του Διοικητικού Συμβουλίου της «Αποστολής».

**ΑΡΘΡΟ 1- ΠΡΟΟΙΜΙΟ**

**1.1.**Η «Αποστολή» της Ιεράς Αρχιεπισκοπής Αθηνών ιδρύθηκε το 2010 με τη μορφή αστικής μη κερδοσκοπικής εταιρείας, με εθνική και διεθνή εμβέλεια, η οποία κυρίως δραστηριοποιείται στον ανθρωπιστικό, αναπτυξιακό και εκπαιδευτικό χώρο. Σκοπός της είναι η οργάνωση και εκτέλεση, με σύγχρονα μέσα, τεχνογνωσία και ευελιξία, του φιλανθρωπικού και κοινωνικού έργου, ώστε αυτό να ανταποκρίνεται άμεσα και αποτελεσματικά στις σύγχρονες ανάγκες και απαιτήσεις μιας διαρκώς και ταχύτατα μεταβαλλόμενης κοινωνίας.

**1.2.** Στοχεύει στη συστηματική και δυναμική της συμμετοχή σε έργα με φιλανθρωπική και ανθρωπιστική αφενός, αλλά και αναπτυξιακή αφετέρου διάσταση, εστιάζοντας στους τομείς της κοινωνικής φροντίδας, πρόνοιας και συνοχής, της υγείας, του πολιτισμού, και του περιβάλλοντος στην Ελλάδα και το εξωτερικό. Οι διεθνείς της δράσεις και προγράμματα αναπτύσσονται σε συνεργασία με τις κατά τόπους Μητροπόλεις της Ορθόδοξης Εκκλησίας στην Ελλάδα, αλλά και σε αναπτυσσόμενες χώρες με έμφαση την Αφρική, τη Νοτιοανατολική Ασία, τα δυτικά Βαλκάνια, και τη Μέση Ανατολή, ενώ ετοιμάζεται να προωθήσει αντίστοιχες πρωτοβουλίες στη Λατινική Αμερική.

**1.3.** Ο IOCC είναι ο Διεθνής Ανθρωπιστικός Οργανισμός των Ορθοδόξων Χριστιανών Αμερικής. Ο IOCC ιδρύθηκε το 1992 στις Ηνωμένες Πολιτείες Αμερικής με πρωτοβουλία της Ελληνικής Αρχιεπισκοπής Αμερικής και σκοπό του έχει να συμβάλει στην αντιμετώπιση καταστάσεων έκτακτης ανάγκης ή στην κάλυψη μακροπρόθεσμων κοινωνικό-οικονομικών και αναπτυξιακών αναγκών, χωρών που πλήττονται από πόλεμο, φυσικές ή οικονομικές καταστροφές. Για την υλοποίηση του έργου και των προγραμμάτων του, ο IOCC εφαρμόζει τα υψηλότερα πρότυπα διαχείρισης και λογοδοσίας στους δωρητές του. Ο IOCC δραστηριοποιείται σε περισσότερες από 50 χώρες παγκοσμίως. Στην Ελλάδα από το 2012 έως σήμερα έχει προσφέρει βοήθεια αξίας μεγαλύτερη από 35.000.000 δολάρια. Η προμήθεια του γεωργικού εξοπλισμού πραγματοποιείται στο πλαίσιο υλοποίησης του προγράμματος «Give for Greece IV», με ανταποδοτικό όφελος την υποστήριξη κοινωφελών ιδρυμάτων και ευάλωτων κοινωνικών ομάδων.

**1.4.** Κατόπιν των ανωτέρω η «Αποστολή» δυνάμει της από 28.11.2017 αποφάσεως Διοικητικού Συμβουλίου της, προκηρύσσει ανοικτό μειοδοτικό διαγωνισμό με έγγραφες σφραγισμένες προσφορές για την εκτέλεση έργου προμήθειας με τους όρους και τις προϋποθέσεις της παρούσης.

**ΑΡΘΡΟ 2 - ΑΝΤΙΚΕΙΜΕΝΟ ΤΗΣ ΔΙΑΚΗΡΥΞΗΣ - ΚΡΙΤΗΡΙΟ ΚΑΤΑΚΥΡΩΣΗΣ –ΧΡΟΝΙΚΗ ΔΙΑΡΚΕΙΑ ΣΥΜΒΑΣΗΣ**

**2.1.** Αντικείμενο της διακήρυξης είναι η προμήθεια και παράδοση μηχανολογικού εξοπλισμού δύο τυροκομείων, σύμφωνα με τις τεχνικές προδιαγραφές της παρούσης διακήρυξης.

**2.2**. Οι τεχνικές προδιαγραφές των προσφερόμενων προϊόντων ορίζονται στο  **ΠΑΡΑΡΤΗΜΑ Α’** της παρούσης**,** το οποίο αποτελεί αναπόσπαστο μέρος αυτής.

**2.3. Ομάδα Α. Εξοπλισμός τυροκομείου Κοζάνης**

|  |  |
| --- | --- |
| **ΕΙΔΟΣ-ΠΟΣΟΤΗΤΑ** | **ΠΡΟΫΠΟΛΟΓΙΣΘΕΙΣΑ ΔΑΠΑΝΗ ΧΩΡΙΣ Φ.Π.Α.** |
| Ένας (1) ανατροπέας καλουπιώνΕίκοσι τέσσερα (24) καλούπιαΤέσσερα (4) καροτσάκια | Οκτώ χιλιάδες πεντακόσια ευρώ (**8.500**€)  |

**Ομάδα Β. Εξοπλισμός τυροκομείου Ιωαννίνων**

|  |  |
| --- | --- |
| **ΕΙΔΟΣ-ΠΟΣΟΤΗΤΑ** | **ΠΡΟΫΠΟΛΟΓΙΣΘΕΙΣΑ ΔΑΠΑΝΗ ΧΩΡΙΣ Φ.Π.Α.** |
| Μηχανολογικός εξοπλισμός | Ογδόντα μια χιλιάδες ευρώ (**81.000**€)  |

**2.4.** Οι υποψήφιοι ανάδοχοι μπορούν να καταθέσουν την οικονομική τους προσφορά είτε και για τις δύο Ομάδες προϊόντων (ΟΜΑΔΑ Α’ **ΚΑΙ** ΟΜΑΔΑ Β’) είτε για μία Ομάδα προϊόντων (ΟΜΑΔΑ Α’ **Ή** ΟΜΑΔΑ Β’), για το σύνολο όμως των προϊόντων που περιλαμβάνει κάθε Ομάδα.

**2.5.** Κριτήριο για την τελική επιλογή προμηθευτή είναι η πλέον συμφέρουσα από οικονοµικής άποψης προσφορά αποκλειστικά βάσει τιµής, η οποία εκφράζεται ως εξής: η χαμηλότερη τιμή στην συνολική αξία- τελική καθαρή αξία των προϊόντων (επί της συνολικής προϋπολογισθείσας δαπάνης) και όχι με βάση τις επιμέρους τιμές των προϊόντων.

**2.6.** Η διάρκεια εκτέλεσης της προμήθειας ορίζεται σε ενενήντα (90) ημέρες, άρχεται από την ημερομηνία υπογραφής της από την ημερομηνία υπογραφής της σχετικής σύμβασης **(ΠΑΡΑΡΤΗΜΑ Ε)** με τον ανάδοχο του διαγωνισμού. Η Αναθέτουσα διατηρεί το δικαίωμα τρίμηνης παράτασης του χρόνου διάρκειας της συμβάσεως με τους ίδιους όρους και προϋποθέσεις, εντός της προϋπολογισθείσας δαπάνης της Διακήρυξης. Η σύμβαση μπορεί να λυθεί και πριν τη λήξη της, εφ’ όσον ολοκληρωθεί η παράδοση και παραλαβή του συνόλου των συμβατικών προϊόντων στους επωφελούμενους και εξαντληθεί ο προϋπολογισμός της Διακήρυξης.

**ΑΡΘΡΟ 3 - ΠΡΟΥΠΟΛΟΓΙΣΜΟΣ - ΧΡΗΜΑΤΟΔΟΤΗΣΗ**

**3.1.** Ο προϋπολογισμός της ανέρχεται στο ποσό των **ογδόντα εννέα χιλιάδων πεντακοσίων ευρώ (89.500,00€),** χωρίς τον αναλογούντα Φ.Π.Α.

**3.2.**  Το έργο υλοποιείται από την Αναθέτουσα με χρηματοδότηση του Διεθνούς Ανθρωπιστικού Οργανισμού International Orthodox Christian Charities – IOCC, στο πλαίσιο του προγράμματος «Give for Greece IV».

**ΑΡΘΡΟ 4 *-* ΤΟΠΟΣ & ΧΡΟΝΟΣ ΔΙΕΞΑΓΩΓΗΣ ΔΙΑΓΩΝΙΣΜΟΥ**

Ο διαγωνισμός θα διεξαχθεί στις **22/12/2017 ημέρα Παρασκευή και ώρα 10:30 μ.μ.** στα γραφεία της Αστικής Μη Κερδοσκοπικής Εταιρείας ‘ΑΠΟΣΤΟΛΗ’, επί τηςοδού Ήρας 8 & Δέσπως Σέχου 37, Ν. Κόσμος 11743 Αθήνα, ενώπιον Τριμελούς Επιτροπής, με την κατάθεση έγγραφων σφραγισμένων προσφορών.

**ΑΡΘΡΟ 5 - ΑΝΑΘΕΤΟΥΣΑ ΑΡΧΗ**

Αναθέτουσα Αρχή είναι η Αστική Μη Κερδοσκοπική Εταιρεία ‘ΑΠΟΣΤΟΛΗ’

Διεύθυνση Αναθέτουσας: Ήρας 8 & Δέσπως Σέχου 37, Ν. Κόσμος (πλ. Κυνοσάργους), ΤΚ :11743, Αθήνα

Τηλ. : 2130-184400

Φαξ : 210-9246740

Εmail: info@mkoapostoli.gr

**ΑΡΘΡΟ 6 - ΠΑΡΟΧΗ ΔΙΕΥΚΡΙΝΗΣΕΩΝ ΚΑΙ ΣΥΜΠΛΗΡΩΜΑΤΙΚΩΝ ΠΛΗΡΟΦΟΡΙΩΝ-ΕΠΙΚΟΙΝΩΝΙΑ**

**6.1.** Οι αιτήσεις παροχής διευκρινίσεων, η υποβολή ερωτημάτων, θα πρέπει να απευθύνονται στην Αποστολή, Τμήμα Προμηθειών και να αποστέλλονται είτε μέσω τηλεομοιοτυπίας (αριθμ. 210-9246740) είτε με ηλεκτρονικό ταχυδρομείο (email), προς τη διεύθυνση T.Vlachos@mkoapostoli.gr (Υπεύθυνος επικοινωνίας: Θωμάς Βλάχος, τηλέφωνα επικοινωνίας: 2130184449).

**6.2.** Αντίτυπα των τευχών της διακήρυξης δίνονται κατά τις εργάσιμες ημέρες και κατά τις ώρες 10:00 – 14:00 από το ως άνω Τμήμα Προμηθειών της Αναθέτουσας, Ήρας αρ. 8 & Δέσπως Σέχου αρ. 37, Ν. Κόσμος (πλ. Κυνοσάργους).

**6.3.** Οι υποψήφιοι δεν δύνανται να επικαλεσθούν προφορικές απαντήσεις από τις αρμόδιες υπηρεσίες.

**6.4.** Η επικοινωνία και οι πάσης φύσεως γνωστοποιήσεις της Αναθέτουσας Αρχής και των αρμοδίων οργάνων της, πραγματοποιείται είτε μέσω τηλεομοιοτυπίας είτε με ηλεκτρονικό ταχυδρομείο (e-mail).

**ΑΡΘΡΟ 7- ΔΗΜΟΣΙΕΥΣΕΙΣ**

**7.1.** Περίληψη της διακήρυξης δημοσιεύεται κατά σύντμηση της προθεσμίας, λόγω άμεσης και επείγουσας ανάγκης για την παροχή των προϊόντων της διακήρυξης προς το σκοπό διασφάλισης της απρόσκοπτης και παραγωγικής λειτουργίας των επωφελούμενων, δέκα πέντε (15) τουλάχιστον ημερολογιακές ημέρες προ της διενέργειας του διαγωνισμού, σε δύο (2) ημερήσιες εφημερίδες εμποροοικονομικού περιεχομένου ευρείας κυκλοφορίας.

**7.2.** Ανάρτηση της περίληψης της Διακήρυξης, του σώματος της Διακήρυξης και των Παραρτημάτων αυτής, θα γίνει και στην Ιστοσελίδα της ΑΠΟΣΤΟΛΗΣ [**www.mkoapostoli.gr**](http://www.mkoapostoli.gr)

**ΑΡΘΡΟ 8 - ΔΙΚΑΙΩΜΑ ΥΠΟΒΟΛΗΣ ΠΡΟΣΦΟΡΑΣ**

**8.1.** Δικαίωμα υποβολής προσφοράς στο διαγωνισμό έχουν:

α) Φυσικά πρόσωπα ή Νομικά πρόσωπα ή ενώσεις ή συμπράξεις αυτών,

β) Συνεταιρισμοί και

γ) Κοινοπραξίες,

εφόσον ασκούν εμπορική ή βιομηχανική ή βιοτεχνική δραστηριότητα, συναφή με το αντικείμενο της παρούσας, τουλάχιστον κατά την τελευταία τριετία, σύμφωνα με τους όρους και τις προϋποθέσεις της παρούσης, όπως αυτές αναλύονται κατωτέρω.

**8.2.** Οι παραπάνω πρέπει να είναι εγκατεστημένοι στα Κράτη – μέλη της Ευρωπαϊκής Ένωσης (Ε.Ε.), ή στα Κράτη – μέλη της Συμφωνίας για τον Ευρωπαϊκό Οικονομικό Χώρο (Ε.Ο.Χ.), ή στα Κράτη – μέλη που έχουν υπογράψει τη Συμφωνία περί Δημοσίων Συμβάσεων (ΣΔΣ) του Παγκόσμιου Οργανισμού Εμπορίου (ΠΟΕ), η οποία κυρώθηκε από την Ελλάδα με το Ν.2513/97 (ΦΕΚ Α΄ 139/27-06-97) ή σε τρίτες χώρες που έχουν συνάψει ευρωπαϊκές συμφωνίες με την Ε.Ε., ή νομικά πρόσωπα που έχουν συσταθεί με τη νομοθεσία κράτους – μέλους της Ε.Ε. ή του Ε.Ο.Χ. ή κράτους – μέλους που έχει υπογράψει τη Σ.Δ.Σ. (GPA) του Π.Ο.Ε. και έχουν την κεντρική τους διοίκηση ή την κύρια εγκατάστασή τους ή την έδρα τους στο εσωτερικό της Ε.Ε. ή του Ε.Ο.Χ. ή σε κράτος – μέλος που έχει υπογράψει τη Σ.Δ.Σ. (GPA) του Π.Ο.Ε. ή, τέλος, σε τρίτες χώρες που έχουν συνάψει ευρωπαϊκές συμφωνίες με την Ε.Ε.

**8.3.** Ειδικότερα για τις ενώσεις/κοινοπραξίες/συμπράξεις ισχύουν τα ακόλουθα:

**1.** Υποβάλλεται κοινή προσφορά, η οποία υπογράφεται υποχρεωτικά, είτε από όλους τους συμμετέχοντες που αποτελούν την ένωση/κοινοπραξία/σύμπραξη, είτε από εκπρόσωπό τους εξουσιοδοτημένο με συμβολαιογραφική πράξη. Στην προσφορά απαραιτήτως πρέπει να προσδιορίζεται η έκταση και το είδος της συμμετοχής του κάθε μέλους της ένωσης/κοινοπραξίας/σύμπραξης.

**2.** Με την υποβολή της προσφοράς, κάθε μέλος της ένωσης/κοινοπραξίας/σύμπραξης ευθύνεται εις ολόκληρον. Σε περίπτωση κατακύρωσης ή ανάθεσης του έργου, η ευθύνη αυτή εξακολουθεί μέχρι πλήρους εκτέλεσης της σύμβασης.

**3.** Σε περίπτωση που, εξαιτίας ανικανότητας για οποιοδήποτε λόγο ή ανωτέρας βίας, μέλος της ένωσης/κοινοπραξίας/σύμπραξης δεν μπορεί να ανταποκριθεί στις υποχρεώσεις της ένωσης/κοινοπραξίας/σύμπραξης κατά το χρόνο αξιολόγησης των προσφορών, τα υπόλοιπα μέλη συνεχίζουν να έχουν την ευθύνη ολόκληρης της κοινής προσφοράς με την ίδια τιμή. Εάν η παραπάνω ανικανότητα προκύψει κατά τον χρόνο εκτέλεσης της σύμβασης, τα υπόλοιπα μέλη συνεχίζουν να έχουν την ευθύνη της ολοκλήρωσης αυτής με την ίδια τιμή και τους ίδιους όρους.

**4.** Δεν επιτρέπεται σε μέλος μιας ένωσης/κοινοπραξίας/σύμπραξης να συμμετάσχει και σε άλλη ένωση/κοινοπραξία/σύμπραξη που θα υποβάλλει υποψηφιότητα στο πλαίσιο της παρούσας ή να συμμετέχει ως μεμονωμένος υποψήφιος ή ως υπεργολάβος σε άλλο υποψήφιο σχήμα και η εν λόγω συμμετοχή αποτελεί λόγο αποκλεισμού όλων των υποβαλλόμενων προσφορών στις οποίες συμμετέχει ο συγκεκριμένος υποψήφιος.

**ΑΡΘΡΟ 9 - ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

Οι προσφέροντες οφείλουν να καταθέσουν **επί ποινή αποκλεισμού,** μαζί με την προσφορά τους, τα ακόλουθα δικαιολογητικά, σε ξεχωριστό υποφάκελο με την ένδειξη «Δικαιολογητικά Συμμετοχής»:

**9.1. Εγγυητική επιστολή συμμετοχής** στο διαγωνισμό, διάρκειας ισχύος τουλάχιστον τριάντα (30) ημερών μετά τη λήξη του χρόνου ισχύος της προσφοράς, σύμφωνα με τα οριζόμενα στο **άρθρο 15** της παρούσας.

**9.2. Υπεύθυνη Δήλωση** του Ν. 1599/1986, **χωρίς να απαιτείται θεώρηση του γνησίου της υπογραφής**, στην οποία θα αναφέρονται επί ποινή αποκλεισμού τα κατωτέρω:

Α) ότι η προσφορά συντάχθηκε σύμφωνα με τα όσα ορίζονται στην παρούσα υπ’ αριθμ. 016/2017 διακήρυξη Ανοικτού Διαγωνισμού, της οποίας ο προσφέρων έλαβε γνώση και αποδέχεται πλήρως και ανεπιφύλακτα.

Β) ότι παραιτείται από κάθε δικαίωμα αποζημίωσης για την οποιαδήποτε απόφαση της Αναθέτουσας ιδίως λόγω αναβολής, ματαίωσης ή ακύρωσης του διαγωνισμού ή υπαναχώρησης της Αναθέτουσας ή της κρίσης της Επιτροπής Διενέργειας Διαγωνισμού.

Γ) ότι για τον χρόνο ισχύος της προσφοράς, ο προσφέρων δεσμεύεται για εκατόν είκοσι (120) ημερολογιακές ημέρες, προσμετρούμενες από την καταληκτική ημερομηνία της υποβολής προσφορών στο διαγωνισμό.

**9.3. Απόσπασμα ποινικού μητρώου (ή ισοδύναμου εγγράφου αρμόδιας διοικητικής ή δικαστικής αρχής της χώρας εγκατάστασής τους για τα αλλοδαπά νομικά πρόσωπα)** έκδοσης του τελευταίου τριμήνου, πριν από την ημερομηνία διενέργειας του διαγωνισμού, από το οποίο να προκύπτει ότι ο προσφέρων δεν έχει καταδικαστεί με τελεσίδικη καταδικαστική απόφαση για κάποιο από τα ακόλουθα αδικήματα:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης- πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42),

β) δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παράγραφο 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στην κείμενη νομοθεσία ή στο εθνικό δίκαιο του οικονομικού φορέα,

γ) απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων (ΕΕ C 316 της 27.11.1995, σ. 48), η οποία κυρώθηκε με το ν. 2803/2000 (Α· 48),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου της 13ης Ιουνίου 2002, για την καταπολέμηση της τρομοκρατίας (ΕΕ L 164 της 22.6.2002, σ. 3) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 4 αυτής,

 ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου της 26ης Οκτωβρίου 2005, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες και τη χρηματοδότηση της τρομοκρατίας (ΕΕ L 309 της 25.11.2005, σ. 15), η οποία ενσωματώθηκε στην εθνική νομοθεσία με το ν. 3691/2008 (Α` 166),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), η οποία ενσωματώθηκε στην εθνική νομοθεσία με το ν. 4198/2013 (Α` 215).

η) για αδίκημα σχετικό με την άσκηση της επαγγελματικής τους δραστηριότητας.

***Σημείωση 1:*** *Η εν λόγω υποχρέωση αφορά ιδίως: α) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε και Ε.Ε.) τους διαχειριστές, β) στις περιπτώσεις ανωνύμων εταιρειών (Α.Ε.) τον Διευθύνοντα Σύμβουλο καθώς και όλα τα μέλη του Διοικητικού Συμβουλίου, γ) στις περιπτώσεις Συνεταιρισμών τον Πρόεδρο του Συνεταιρισμού δ) σε κάθε άλλη περίπτωση νομικού προσώπου τους Νόμιμους Εκπροσώπους του, ε) Στις περιπτώσεις ένωσης/σύμπραξης/κοινοπραξίας καθέναν από τους συμμετέχοντες στην ένωση/σύμπραξη/κοινοπραξία.*

Σημειώνεται ότι σε περίπτωση που το απόσπασμα ποινικού μητρώου φέρει καταδικαστικές αποφάσεις, οι συμμετέχοντες θα πρέπει να επισυνάπτουν τις αναφερόμενες σε αυτές καταδικαστικές αποφάσεις.

**9.4. Πιστοποιητικό ασφαλιστικής ενημερότητας που θα αφορά όλους τους Οργανισμούς Κοινωνικής Ασφάλισης** στους οποίους καταβάλει εισφορές που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία της διενέργειας του διαγωνισμού, είναι ενήμεροι ως προς τις υποχρεώσεις τους.

**9.5. Πιστοποιητικό φορολογικής ενημερότητας** από το οποίο να προκύπτει ότι κατά την ημερομηνία της διενέργειας του διαγωνισμού, είναι ενήμεροι ως προς τις φορολογικές υποχρεώσεις τους.

**9.6. Πιστοποιητικό του οικείου Επιμελητηρίου, με το οποίο θα πιστοποιείται η εγγραφή τους σ’ αυτό και το ειδικό επάγγελμά τους,** κατά την ημέρα διενέργειας του διαγωνισμού.

**9.7.** **Πιστοποιητικό αρμόδιας δικαστικής ή διοικητικής αρχής**, έκδοσης του τελευταίου εξαμήνου, πριν από την ημερομηνία διενέργειας του διαγωνισμού, από το οποίο να προκύπτει ότι ο προσφέρων δεν τελεί υπό πτώχευση, (ή υπό ανάλογη διαδικασία για αλλοδαπά νομικά πρόσωπα), δεν έχει υπαχθεί σε διαδικασία εξυγίανσης ή ειδικής εκκαθάρισης, (ή υπό ανάλογη διαδικασία για αλλοδαπά νομικά πρόσωπα), δεν τελεί υπό αναγκαστική διαχείριση από εκκαθαριστή ή από το δικαστήριο, (ή υπό ανάλογη διαδικασία για αλλοδαπά νομικά πρόσωπα), δεν έχει υπαχθεί σε διαδικασία πτωχευτικού συμβιβασμού, (ή υπό ανάλογη διαδικασία για αλλοδαπά νομικά πρόσωπα), δεν έχει αναστείλει τις επιχειρηματικές του δραστηριότητες (ή υπό ανάλογη διαδικασία για αλλοδαπά νομικά πρόσωπα) και δεν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

**9.8** **.** **Τα νομιμοποιητικά έγγραφα** κάθε συμμετέχοντος και ειδικότερα:Εάν ο προσφέρων είναι Α.Ε και Ε.Π.Ε:

1. ΦΕΚ σύστασης.

2. Αντίγραφο του ισχύοντος καταστατικού με τα ΦΕΚ, στα οποία έχουν δημοσιευτεί όλες οι μέχρι σήμερα τροποποιήσεις αυτού ή αντίγραφο κωδικοποιημένου καταστατικού (εφόσον υπάρχει) με το αντίστοιχο ΦΕΚ και μετά την κατάργηση της υποχρέωσης δημοσίευσης στο ΦΕΚ τις ανακοινώσεις ΓΕΜΗ (εφόσον υπάρχουν νεότερες καταχωρήσεις)

3. ΦΕΚ στο οποίο έχει δημοσιευτεί το πρακτικό Δ.Σ. ή απόφαση των εταίρων περί εκπροσώπησης του νομικού προσώπου και μετά την κατάργηση της υποχρέωσης δημοσίευσης στο ΦΕΚ η σχετική ανακοίνωση ΓΕΜΗ (εφόσον υπάρχει)

4. Πρακτικό Δ.Σ περί έγκρισης συμμετοχής στο διαγωνισμό, στο οποίο μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή Προσφοράς σε περίπτωση που δεν υπογράφει ο ίδιος ο νόμιμος εκπρόσωπος του φορέα την Προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένα άτομο ως αντίκλητος

5. Πιστοποιητικό αρμόδιας δικαστικής ή διοικητικής αρχής περί τροποποιήσεων του καταστατικού / μη λύσης της εταιρείας, το οποίο πρέπει να έχει εκδοθεί το πολύ τρείς (3) μήνες πριν από την ημερομηνία υποβολής Προσφορών.

6. Αποδεικτικά καταχώρισης μεταβολών και στοιχείων στο Γ.Ε.ΜΗ., όπου προβλέπεται από την κείμενη νομοθεσία.

Εάν ο προσφέρων είναι Ι.Κ.Ε.:

1. Αντίγραφο της ιδρυτικής πράξης της εταιρίας καθώς και όλες τις έως την ημέρα υποβολής της προσφοράς τροποποιήσεις καθώς και τα αντίστοιχα αποδεικτικά δημοσιεύσεως των ανωτέρω στο Γ.Ε.ΜΗ.

2. Πράξη του αρμοδίου Διοικούντος Οργάνου (διαχειριστή) περί έγκρισης συμμετοχής στο διαγωνισμό, στην οποία μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή Προσφοράς σε περίπτωση που δεν υπογράφει ο ίδιος ο νόμιμος εκπρόσωπος του φορέα την Προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένα άτομο ως αντίκλητος,

Εάν ο προσφέρων είναι Ο.Ε, Ε.Ε:

1. Αντίγραφο του ισχύοντος καταστατικού και σε περίπτωση που αυτό δεν είναι κωδικοποιημένο θα προσκομιστούν αντίγραφα όλων των προγενεστέρων τροποποιητικών.

2. Πιστοποιητικά αρμόδιας δικαστικής ή διοικητικής αρχής περί των τροποποιήσεων του καταστατικού.

3. Αποδεικτικά καταχώρισης μεταβολών και στοιχείων στο Γ.Ε.ΜΗ., όπου προβλέπεται από την κείμενη νομοθεσία.

4. Πράξη του αρμοδίου Διοικούντος Οργάνου (διαχειριστή) περί έγκρισης συμμετοχής στο διαγωνισμό, στην οποία μπορεί να περιέχεται και εξουσιοδότηση (εφόσον αυτό προβλέπεται από το καταστατικό του υποψηφίου αναδόχου) για υπογραφή και υποβολή Προσφοράς σε περίπτωση που δεν υπογράφει ο ίδιος ο νόμιμος εκπρόσωπος του φορέα την Προσφορά και τα λοιπά απαιτούμενα έγγραφα του διαγωνισμού και ορίζεται συγκεκριμένα άτομο ως αντίκλητος.

Σε περίπτωση εγκατάστασης τους στην αλλοδαπή, τα δικαιολογητικά σύστασής τους εκδίδονται με βάση την ισχύουσα νομοθεσία της χώρας που είναι εγκατεστημένα, από την οποία και εκδίδεται το σχετικό πιστοποιητικό. Γενικά, τα νομικά πρόσωπα κάθε είδους πλην των προαναφερομένων θα πρέπει να προσκομίσουν όλα τα εκ του νόμου προβλεπόμενα νομιμοποιητικά έγγραφα σύστασής τους και τροποποιήσεις αυτών, καθώς και το νομιμοποιητικό έγγραφο όπου ορίζεται ο νόμιμος εκπρόσωπός τους.

Εάν ο προσφέρων είναι Φυσικό Πρόσωπο, οφείλει να καταθέσει:

Έναρξη Επιτηδεύματος από την αντίστοιχη Δημόσια Οικονομική Υπηρεσία και τις μεταβολές του.

Εάν ο προσφέρων είναι ένωση ή κοινοπραξία, οφείλει επιπλέον να καταθέσει:

1. Για κάθε μέλος της Ένωσης/Κοινοπραξίας όλα τα Δικαιολογητικά Συμμετοχής, ανάλογα με την περίπτωση (ημεδαπό/ αλλοδαπό φυσικό πρόσωπο, ημεδαπό/ αλλοδαπό νομικό πρόσωπο, συνεταιρισμός).

2. Πράξη του αρμόδιου οργάνου κάθε Μέλους της Ένωσης/ Κοινοπραξίας από το οποίο να προκύπτει η έγκριση του για τη συμμετοχή του Μέλους στην Ένωση/ Κοινοπραξία, και στο Διαγωνισμό.

**9.9. Παραστατικό εκπροσώπησης** αν οι οικονομικοί φορείς συμμετέχουν με αντιπρόσωπό τους.

**9.10.** Οι υπεύθυνες δηλώσεις φέρουν ημερομηνία εντός τριάντα (30) ημερολογιακών ημερών προ της καταληκτικής ημερομηνίας υποβολής των προσφορών.

**9.11.** Ανο συμμετέχων είναι **φυσικό πρόσωπο** οι υπεύθυνες δηλώσεις υπογράφονται από το φυσικό πρόσωπο, ενώ αν ο συμμετέχων είναι **νομικό πρόσωπο** την υπεύθυνη δήλωση υπογράφουν:

i) ο Διαχειριστής, όταν πρόκειται για Ο.Ε, ΕΕ, ΙΚΕ, ΕΠΕ

ii) ο Πρόεδρος του ΔΣ και ο Διευθύνων Σύμβουλος, όταν το νομικό πρόσωπο είναι ΑΕ

iii) O Πρόεδρος του Συνεταιρισμού

iv) οι Νόμιμοι Εκπρόσωποί του, σε κάθε άλλη περίπτωση νομικού προσώπου.

v) Σε περίπτωση υποβολής προσφοράς από ένωσης/σύμπραξης/κοινοπραξίας καθένας από τους συμμετέχοντες στηνένωσης/σύμπραξης/κοινοπραξίας οφείλει, επί ποινή αποκλεισμού να προσκομίσει αυτοτελώς τα δικαιολογητικά συμμετοχής και τις Υπεύθυνες Δηλώσεις που προβλέπει η Διακήρυξη.

**9.12.** Τα δικαιολογητικά συμμετοχής υποβάλλονται μία φορά σε Πρωτότυπη μορφή. Δεν απαιτείται δηλαδή να υποβληθούν εις διπλούν (πρωτότυπο – αντίγραφο).

**9.13**. Η παράλειψη υποβολής έστω και ενός από τα ανωτέρω δικαιολογητικά συμμετοχής συνεπάγεται τον **υποχρεωτικό αποκλεισμό** του ενδιαφερόμενου από τον διαγωνισμό.

**ΑΡΘΡΟ 10 –ΤΕΧΝΙΚΗ ΠΡΟΣΦΟΡΑ**

Στον υποφάκελο με την ένδειξη «Τεχνική Προσφορά» υποβάλλονται οι τεχνικές προσφορές που αφορούν είτε και στις δύο Ομάδες Προϊόντων (δύο υποφάκελοι) είτε σε μία (ένας υποφάκελος) μόνο εξ αυτών και περιλαμβάνουν **επί ποινή αποκλεισμού** και τα κάτωθι έγγραφα και δικαιολογητικά, που τεκμηριώνουν την τεχνική επάρκεια των οικονομικών φορέων:

 **10.1. Υπεύθυνη Δήλωση του Ν. 1599/86, χωρίς να απαιτείται θεώρηση του γνησίου της υπογραφής,** με την οποία ο προσφέρων δηλώνει ότι τα προσφερόμενα είδη πληρούν τις προδιαγραφές του **ΠΑΡΑΡΤΗΜΑΤΟΣ Α’** της παρούσας.

**10.2. Πλήρης και αναλυτική περιγραφή** των ειδικότερων τεχνικών χαρακτηριστικών του επιμέρους προσφερόμενου εξοπλισμού, τα οποία συμφωνούν με τις Τεχνικές Προδιαγραφές του Παραρτήματος Α’ της παρούσας Διακήρυξης. Μαζί με κάθε περιγραφή ο προσφέρων πρέπει να επισυνάπτει τα απαραίτητα prospectus, τεχνικές προδιαγραφές, οδηγίες και γενικότερα οτιδήποτε τεχνικά έγγραφο διαθέτει, που να αποδεικνύει την συμμόρφωση του προσφερόμενου εξοπλισμού με τις απαιτήσεις των τεχνικών προδιαγραφών.

**10.3. Υπεύθυνη δήλωση** του Ν. 1599/86, χωρίς θεώρηση του γνησίου υπογραφής του προσφέροντος με την οποία δηλώνεται ότι :

- Ο προσφερόμενος εξοπλισμός είναι καινούργιος και αμεταχείριστος.

- Ο εξοπλισμός είναι είτε ετοιμοπαράδοτος (ανεξαρτήτως χώρας προέλευσης) ή θα πραγματοποιηθεί παραγγελία σε χώρα Ευρωπαϊκής προέλευσης.

- Υπάρχει επάρκεια ανταλλακτικών για τον υπό προμήθεια εξοπλισμό.

- Αναλαμβάνεται η υποχρέωση παράδοσης του προσφερόμενου εξοπλισμού στην έδρα των επωφελούμενων σύμφωνα με το Παράρτημα Β της παρούσης, μέσα σε ενενήντα (90) ημέρες από την υπογραφή της σχετικής σύμβασης.

-Ο προσφέρων παρέχει εγγύηση τουλάχιστον (1) έτους για το προσφερόμενο είδος από την ημερομηνία παράδοσης.

**10.4. Φωτογραφίες του προϊόντος** εφόσον είναι διαθέσιμες. Σημειώνεται ότι σε περίπτωση που αυτές δεν είναι διαθέσιμες δεν συντρέχει λόγος αποκλεισμού του συμμετέχοντα.

**10.5.** **Αντίγραφο πιστοποιητικού CE** για το προσφερόμενο είδος, εφόσον είναι ετοιμοπαράδοτο. Διαφορετικά, υποβάλλεται κατά την παράδοση του εξοπλισμού.

**10.6. Υποβολή Ισολογισμών** των τριών (3) τελευταίων οικονομικών χρήσεων. Στις περιπτώσεις που η δημοσίευσή τους είναι υποχρεωτική, σύμφωνα με την περί εταιρειών νομοθεσία της χώρας εγκαταστάσεώς τους. Σε περίπτωση συμμετέχοντος που δεν έχει κατά νόμο υποχρέωση δημοσίευσης ισολογισμών, είναι υποχρεωτική η προσκόμιση επικυρωμένων αντιγράφων των φορολογικών δηλώσεων εισοδήματος που έχει υποβάλει, με συνημμένους τους μη δημοσιευτέους ισολογισμούς του σε συνδυασμό με υπεύθυνη δήλωση από τον νόμιμο εκπρόσωπο χωρίς θεώρηση του γνησίου υπογραφής, περί της χρηματοοικονομικής του κατάστασης.

**10.7 Δήλωση περί του ύψους του κύκλου εργασιών** της επιχείρησης, που αφορά τις τρεις (3) προηγούμενες του έτους του διαγωνισμού οικονομικές χρήσεις. Ο ελάχιστος κύκλος εργασιών ανά έτος και για επί τρία έτη του προσφέροντος θα πρέπει να καλύπτει το 500% του προϋπολογισμού του έργου χωρίς ΦΠΑ.

Σε περίπτωση ένωσης/σύμπραξης/κοινοπραξίας, το ποσοστό αυτό θα καλύπτεται αθροιστικά από τα μέλη της ένωσης ή κοινοπραξίας και θα δηλώνεται το ύψος και το ποσοστό συμμετοχής του καθενός ξεχωριστά.

**10.8.** Οι υπεύθυνες δηλώσεις φέρουν ημερομηνία εντός τριάντα (30) ημερολογιακών ημερών προ της καταληκτικής ημερομηνίας υποβολής των προσφορών.

**10.9.** Αν ο συμμετέχων είναι **φυσικό πρόσωπο** οι υπεύθυνες δηλώσεις υπογράφονται από το φυσικό πρόσωπο, ενώ αν ο συμμετέχων είναι **νομικό πρόσωπο** την ανωτέρω υπεύθυνη δήλωση υπογράφουν:

i) ο Διαχειριστής, όταν πρόκειται για Ο.Ε, Ε.Ε, ΙΚΕ, Ε.Π.Ε

ii) ο Πρόεδρος του ΔΣ και ο Διευθύνων Σύμβουλος, όταν το νομικό πρόσωπο είναι ΑΕ

iii) O Πρόεδρος του Συνεταιρισμού

iv) οι Νόμιμοι Εκπρόσωποί του, σε κάθε άλλη περίπτωση νομικού προσώπου.

v) Σε περίπτωση υποβολής προσφοράς από ένωσης/σύμπραξης/κοινοπραξίας καθένας από τους συμμετέχοντες στηνένωσης/σύμπραξης/κοινοπραξίας οφείλει, επί ποινή αποκλεισμού να προσκομίσει αυτοτελώς τα δικαιολογητικά συμμετοχής και τις Υπεύθυνες Δηλώσεις που προβλέπει η Διακήρυξη.

**10.10.** Τα δικαιολογητικά τεχνικής προσφοράς υποβάλλονται μία φορά σε Πρωτότυπη μορφή. Δεν απαιτείται δηλαδή να υποβληθούν εις διπλούν (πρωτότυπο – αντίγραφο).

**10.11.** Εκτός αν άλλως ορίζεται, η παράλειψη υποβολής έστω και ενός από τα ανωτέρω δικαιολογητικά τεχνικής προσφοράς συνεπάγεται **τον υποχρεωτικό αποκλεισμό του** ενδιαφερόμενου από τον διαγωνισμό.

**ΑΡΘΡΟ 11 - ΟΙΚΟΝΟΜΙΚΗ ΠΡΟΣΦΟΡΑ**

**11.1.** Σε χωριστό σφραγισμένο υποφάκελο με την ένδειξη «Οικονομική Προσφορά» υποβάλλονται **επί ποινή απορρίψεως**, οι οικονομικές προσφορές οι οποίες αφορούν είτε και στις δύο Ομάδες Προϊόντων (δύο υποφάκελοι) είτε σε μία (ένας υποφάκελος) μόνο εξ αυτών και πάντως για το σύνολο των ειδών που περιλαμβάνει κάθε Ομάδα.

**11.2.** Η οικονομική προσφορά πρέπει να περιέχει υποχρεωτικά και επί ποινή αποκλεισμού τον πίνακα του **Παραρτήματος Γ’ – Υπόδειγμα Οικονομικής Προσφοράς,** της παρούσας διακήρυξης, συμπληρωμένο ευκρινώς με όσα ζητούνται στον πίνακα.

**11.3.** Δεν θα λαμβάνεται υπ’ όψιν προσφορά η οποία θα δίνεται, για μέρος των ποσοτήτων ή μέρος των προμηθευόμενων ειδών.

**11.4.** Η προσφερόμενη τιμή ανά μονάδα για κάθε είδος χωριστά καθώς επίσης και η συνολική οικονομική προσφορά του συμμετέχοντος, δίνεται σε **ΕΥΡΩ**.

**11.5.** Προσφορά που δίνει τιμή σε συνάλλαγμα ή με ρήτρα συναλλάγματος απορρίπτεται ως απαράδεκτη.

**11.6.1.** Η προσφερόμενη τιμή του αναδόχου είναι σταθερή και αμετάβλητη και ισχύει για όλη τη διάρκεια της προμήθειας και της χρονικής παράτασης που τυχόν ζητηθεί από την Αναθέτουσα Αρχή και δεν υπόκειται για κανένα λόγο σε αναθεώρηση.

**11.6.2**. Αποκλείεται αναθεώρηση των τιμών προσφοράς και οποιαδήποτε αξίωση του προμηθευτή πέραν του αντιτίμου των ειδών που θα προμηθεύσει βάσει των τιμών της προσφοράς του.

**11.7.** Σε περίπτωση υποβολής ασυνήθιστα χαμηλής προσφοράς, ο προμηθευτής οφείλει να παράσχει γραπτώς στην Επιτροπή Διενέργειας Διαγωνισμού τις διευκρινίσεις που θα ζητηθούν από αυτή, για να εκτιμηθεί η σοβαρότητα και η αξιοπιστία της προσφοράς. Οι διευκρινήσεις αυτές μπορεί ενδεικτικά να αναφέρονται: α) στον οικονομικό χαρακτήρα της μεθόδου παραγωγής των προϊόντων, β) στις τεχνικές λύσεις που επελέγησαν ή / και τις εξαιρετικά ευνοϊκές συνθήκες που διαθέτει ο προσφέρων για την προμήθεια των προϊόντων, γ) στην πρωτοτυπία των υλικών που προσφέρει ο προμηθευτής και στην ενδεχόμενη χορήγηση κρατικής ενίσχυσης στον προσφέροντα. Εάν δεν δοθούν οι διευκρινήσεις αυτές ή αν αυτές που δόθηκαν κριθούν αιτιολογημένα ανεπαρκείς ή ανακριβείς, η προσφορά απορρίπτεται.

**11.8.** Στην προσφερόμενη τιμή περιλαμβάνονται όλες οι τυχόν επιβαρύνσεις, εκτός Φ.Π.Α., όπως π.χ. έξοδα συσκευασίας, μεταφοράς και διανομής και εν γένει ό,τι προβλέπεται για παράδοση στον τόπο και χρόνο που προβλέπεται στη διακήρυξη σύμφωνα με το περιεχόμενο του **Παραρτήματος Β**’.

**11.9.** Η προσφερόμενη τιμή, δεν θα πρέπει να υπερβαίνει το οικονομικό αντικείμενο της Διακήρυξης, το οποίο ορίζεται στο άρθρο 3 της παρούσας.

**11.10.** Στην οικονομική του προσφορά ο υποψήφιος ανάδοχος θα πρέπει να αναφέρει το **χρόνο ισχύος της προσφοράς** του, ο οποίος θα πρέπει να είναι σύμφωνος με όσα αναφέρονται στην παρούσα διακήρυξη (120 ημερολογιακές ημέρες από την καταληκτική ημερομηνία της υποβολής προσφορών στο διαγωνισμό). Σε περίπτωση που η προσφορά του υποψηφίου αναδόχου έχει χρονική διάρκεια μικρότερη της ζητούμενης από τη διακήρυξη, η προσφορά θα απορρίπτεται ως απαράδεκτη.

**ΑΡΘΡΟ 12. ΚΑΤΑΡΤΙΣΗ ΚΑΙ ΥΠΟΒΟΛΗ ΠΡΟΣΦΟΡΩΝ**

**12.1.** Οι υποψήφιοι ανάδοχοι θα πρέπει να υποβάλλουν τις προσφορές τους στο πρωτόκολλο της «Αποστολής» στην οδό Ήρας αρ. 8& Δέσπως Σέχου αρ. 37, Ν. Κόσμος (πλ. Κυνοσάργους), Αττική, στον τρίτο όροφο του κτιρίου, μέχρι την **22/12/2017**, **ημέρα Παρασκευή και ώρα 10:00 μ.μ.**

**12.2.** Οι ενδιαφερόμενοι υποβάλλουν την προσφορά τους είτε καταθέτοντάς την αυτοπροσώπως ή με ειδικά προς τούτο εξουσιοδοτημένο εκπρόσωπό τους.

Προσφορές που θα κατατεθούν μετά την παραπάνω ημερομηνία και ώρα, δεν αποσφραγίζονται αλλά επιστρέφονται ως εκπρόθεσμες στους προσφέροντες. Επιτρέπεται ταχυδρομική αποστολή της προσφοράς. Η ταχυδρομική αποστολή της προσφοράς γίνεται αποδεκτή, εφόσον φτάσει και λάβει αριθμό πρωτοκόλλου από την «Αποστολή» μέχρι την ημερομηνία και ώρα που η παρούσα διακήρυξη ορίζει. Στις περιπτώσεις που οι υποβαλλόμενες ή οι ταχυδρομικά αποστελλόμενες προσφορές δεν τηρούν τα οριζόμενα των προηγούμενων διατάξεων δεν λαμβάνονται υπόψη. Η Αναθέτουσα Αρχή ουδεμία ευθύνη φέρει για τη μη εμπρόθεσμη παραλαβή της προσφοράς ή για το περιεχόμενο των φακέλων που τη συνοδεύουν.

**12.3.** Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5.10.1961, που κυρώθηκε με το ν. 1497/1984 (Α΄188).

**12.4.** Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα, και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 53 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

**12.5.** Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπή Επιχείρηση με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα ‘’Apostile” σύμφωνα με την συνθήκη της Χάγης της 05-10-61. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 53 του Κώδικα περί Δικηγόρων.

**12.6.** Σε περίπτωση που το οικείο κράτος όπου είναι εγκατεστημένος ο προμηθευτής, δεν εκδίδει κάποιο έγγραφο ή πιστοποιητικό από αυτά που ζητούνται πιο πάνω, ή που αυτό δεν καλύπτει όλες τις ανωτέρω περιπτώσεις αυτό μπορεί να αντικαθίσταται από ένορκη βεβαίωση του ενδιαφερομένου ή στα κράτη μέλη όπου δεν προβλέπεται η ένορκη βεβαίωση, από υπεύθυνη δήλωση ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού του κράτους καταγωγής ή προέλευσης, στην οποία θα βεβαιώνεται ότι ο Υποψήφιος Ανάδοχος δεν βρίσκεται στην αντίστοιχη κατάσταση.

**12.7.** Απαγορεύεται η χρήση αυτοκόλλητων φακέλων που είναι δυνατόν να αποσφραγιστούν και να επανασφραγιστούν χωρίς να αφήσουν ίχνη.

**12.8**. Οι απαντήσεις σε όλα τα ερωτήματα της διακήρυξης πρέπει να είναι σαφείς. Δεν επιτρέπονται ασαφείς απαντήσεις της μορφής “ελήφθη υπόψη”, συμφωνούμε και αποδεχόμεθα, κ.τ.λ. Παραπομπές σε τεχνικά έντυπα ή εκδόσεις των κατασκευαστικών οίκων επιτρέπονται, εφόσον προσαρτώνται στην προσφορά και εφόσον δίνεται ο συγκεκριμένος αριθμός παραγράφου και σελίδας. Κατά την κρίση της Επιτροπής Διενέργειας Διαγωνισμού και Αξιολόγησης, προσφορά με γενικές και ασαφείς απαντήσεις θα αποκλείεται από περαιτέρω αξιολόγηση.

**12.9**. Ο προσφέρων υποχρεούται να συμπληρώσει ο ίδιος, πέρα από τις κατά παράγραφο απαντήσεις, και τους σχετικούς συνοδευτικούς πίνακες και παραρτήματα της διακήρυξης, σύμφωνα με τις κατά περίπτωση οδηγίες.

**12.10. Απόρριψη προσφορών**

Η Προσφορά του υποψήφιου Αναδόχου απορρίπτεται ως μη κανονική σε κάθε περίπτωση παράβασης όρου της παρούσας Διακήρυξης, ιδίως δε σε κάθε μία ή περισσότερες από τις κάτωθι ενδεικτικά αναφερόμενες περιπτώσεις:

 είναι αόριστη ή ανεπίδεκτη εκτιμήσεως, περιέχει ελλιπή ή ανακριβή στοιχεία ή/και αιρέσεις,

 έχει ξυσίματα, σβησίματα, προσθήκες , διορθώσεις που καθιστούν ασαφή την προσφορά κατά την κρίση του οργάνου αξιολόγησης των προσφορών,

 αποτελεί αντιπροσφορά ή τροποποίηση της προσφοράς ή πρόταση που κατά την κρίση της Αναθέτουσας Αρχής εξομοιώνεται με αντιπροσφορά,

 αποτελεί εναλλακτική προσφορά, είτε στο σύνολό της, είτε στα επιμέρους τμήματα του έργου,

 δεν έχει συνταχθεί και υποβληθεί , σύμφωνα με το προβλεπόμενα στα σχετικά κεφάλαια της παρούσας,

  παρουσιάζει κατά την αιτιολογημένη κρίση της Επιτροπής Διενέργειας του Διαγωνισμού ουσιώδεις αποκλίσεις με τις τεχνικές προδιαγραφές της παρούσας προκήρυξης,

 δεν περιλαμβάνει με σαφήνεια τη προσφερόμενη τιμή ή είναι ασυνήθιστα χαμηλή, εφόσον έχουν ζητηθεί εγγράφως διευκρινίσεις και έχουν απορριφθεί,

 εάν αποδειχτεί ότι είναι αποτέλεσμα αθέμιτης πρακτικής όπως συμπαιγνία ή διαφθορά

 αφορά μέρος της σύμβασης και δεν καλύπτει το σύνολο των ζητουμένων ειδών,

 έχει υποβληθεί μετά την προθεσμία κατάθεσης των προσφορών.

Η Προσφορά του υποψήφιου Αναδόχου απορρίπτεται ως απαράδεκτη σε κάθε περίπτωση παράβασης όρου της παρούσας Διακήρυξης, ιδίως δε σε κάθε μία ή περισσότερες από τις κάτωθι ενδεικτικά αναφερόμενες περιπτώσεις:

 δεν περιλαμβάνει τα προβλεπόμενα δικαιολογητικά συμμετοχής,

 η οικονομική προσφορά υπερβαίνει τον προϋπολογισμό του έργου.

Η Αναθέτουσα Αρχή επιφυλάσσεται του δικαιώματος να απορρίψει, ανεξάρτητα από το στάδιο που βρίσκεται ο Διαγωνισμός, προσφορά υποψηφίου Αναδόχου για την οποία προκύπτει ότι συντρέχουν λόγοι απόρριψης ή λόγοι αποκλεισμού του υποψηφίου, σύμφωνα με τα οριζόμενα στην παρούσα.

**12.11.** Σε περίπτωση που στο περιεχόμενο των προσφορών χρησιμοποιούνται συντομογραφίες (abbreviations), για τη δήλωση τεχνικών ή άλλων εννοιών, είναι υποχρεωτικό για τους προσφέροντες να αναφέρουν σε ιδιαίτερο πίνακα, συνοδευτικό των προσφορών, τις συντομογραφίες αυτές με την εξήγηση της έννοιάς τους.

**12.12.** **Επισημαίνεται ότι:**

**•** Κάθε προσφέρων μπορεί να υποβάλλει προσφορά μόνος ή συμμετέχοντας σε μόνο ένα σχήμα. Η συμμετοχή μιας επιχείρησης στο διαγωνισμό σε περισσότερες από μία υποβαλλόμενες προσφορές διαγωνιζομένων αποτελεί λόγο αποκλεισμού όλων των υποβαλλόμενων προσφορών στις οποίες συμμετέχει.

• Μετά την υποβολή των προσφορών, η Επιτροπή του Διαγωνισμού δικαιούται να ζητήσει εγγράφως διευκρινήσεις από τους διαγωνιζόμενους για κάποιες από τις προσφορές. Οι ανωτέρω διευκρινήσεις λαμβάνονται υπόψη για τα σημεία για τα οποία υποβλήθηκε σχετικό αίτημα από την αρμόδια επιτροπή. Σε περίπτωση υποβολής με την προσφορά στοιχείων και πληροφοριών που εμπίπτουν στη σφαίρα του εμπορικού απορρήτου, τότε ο προσφέρων οφείλει να σημειώνει με χρήση του σχετικού πεδίου του συστήματος τα στοιχεία αυτά.

**12.13.** Οι προσφορές κατατίθενται σε ένα **ενιαίο σφραγισμένο φάκελο προσφοράς** που θα πρέπει να φέρει τις ενδείξεις:

**«ΣΤΟΙΧΕΙΑ ΤΟΥ ΥΠΟΨΗΦΙΟΥ»**

(*επωνυμία, διεύθυνση, α.φ.μ. ο αριθμός τηλεφώνου, τηλεομοιοτυπίας (fax) και η ηλεκτρονική του διεύθυνση (email Σε περίπτωση Ένωσης οικονομικών φορέων πρέπει να αναγράφονται τα πλήρη στοιχεία όλων των μελών της, καθώς και τα στοιχεία του εκπροσώπου τους)*

**ΦΑΚΕΛΟΣ ΠΡΟΣΦΟΡΑΣ ΓΙΑ ΤΟΝ ΑΝΟΙΚΤΟ ΔΙΑΓΩΝΙΣΜΟ**

 «**Προμήθεια και παράδοση μηχανολογικού και λοιπού εξοπλισμού τυροκομείων**»

**Αρ. Διακήρυξης:** 016/2017

**ΑΝΑΘΕΤΟΥΣΑ ΑΡΧΗ:** Αστική Μη Κερδοσκοπική Εταιρεία «Αποστολή»,

**ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ ΕΩΣ: 22/12/2017, ημέρα Παρασκευή και ώρα 10:00.**

 και ο οποίος περιέχει τους εξής τρεις (3) ξεχωριστούς και σφραγισμένους υποφακέλους, επί ποινή αποκλεισμού, με τις κάτωθι ενδείξεις:

**12.14.1.«Δικαιολογητικά Συμμετοχής»,** ο οποίος περιέχει τα νομιμοποιητικά στοιχεία και άλλα απαραίτητα δικαιολογητικά, τα οποία περιγράφονται αναλυτικά στο **άρθρο 9** της παρούσας Διακήρυξης, επί ποινή απόρριψης.

 **12.14.2. «Τεχνική Προσφορά»,** ο οποίος περιέχει τα απαραίτητα σχετικά έγγραφα τα οποία περιγράφονται αναλυτικά στο **άρθρο 10** της παρούσας επί ποινή απόρριψης.

**12.14.3. «Οικονομική Προσφορά»,** ο οποίος θα περιλαμβάνει τον Πίνακα του Παραρτήματος Γ’ της παρούσας Διακήρυξης.

**12.14.4.** Οι Ενώσεις, που υποβάλλουν προσφορά, υποβάλλουν όλα τα κατά περίπτωση δικαιολογητικά για κάθε συμμετέχοντα στην ένωση.

**ΑΡΘΡΟ 13- ΓΛΩΣΣΑ**

**13.1.** Επίσημη γλώσσα της διαδικασίας είναι η ελληνική γλώσσα. Κάθε έγγραφο ή απόφαση τα οποία θα εκδίδονται από την Αναθέτουσα Αρχή θα συντάσσεται στην ελληνική γλώσσα.

**13.2.** Κάθε συνεννόηση μεταξύ της αναθέτουσας αρχής και των ενδιαφερομένων, των διαγωνιζομένων και του Προμηθευτή/Αναδόχου, καθώς και κάθε ένσταση ή υπόμνημα των εν λόγω προσώπων που απευθύνονται στην Αναθέτουσα Αρχή θα υποβάλλονται στην ελληνική γλώσσα.

**ΑΡΘΡΟ 14 - ΙΣΧΥΣ ΠΡΟΣΦΟΡΩΝ**

**14.1.** Οι υποβαλλόμενες στο διαγωνισμό προσφορές ισχύουν και δεσμεύουν τους προσφέροντες για εκατόν είκοσι (120) ημερολογιακές ημέρες από την καταληκτική ημερομηνία της υποβολής προσφορών στο διαγωνισμό.

**14.2**. Προσφορά που ορίζει χρόνο ισχύος μικρότερο του παραπάνω αναφερόμενου απορρίπτεται ως απαράδεκτη.

**14.3.** Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, κατ’ ανώτατο διάστημα ίσο με το προβλεπόμενο από την παρούσα διακήρυξη. Μετά τη λήξη και του παραπάνω ανωτάτου ορίου χρόνου παράτασης ισχύος της προσφοράς, τα αποτελέσματα του διαγωνισμού υποχρεωτικά ματαιώνονται, εκτός εάν η αναθέτουσα αρχή κρίνει, κατά περίπτωση, αιτιολογημένα ότι η συνέχιση του διαγωνισμού εξυπηρετεί το δημόσιο συμφέρον, οπότε οι συμμετέχοντες στο διαγωνισμό μπορούν να επιλέξουν είτε να παρατείνουν την προσφορά τους, εφόσον τους ζητηθεί πριν την πάροδο του ανωτέρω ανωτάτου ορίου παράτασης του χρόνου ισχύος της προσφοράς τους, είτε όχι. Στην τελευταία περίπτωση, η διαδικασία του διαγωνισμού συνεχίζεται με όσους παρέτειναν τις προσφορές τους. Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς τα αποτελέσματα του διαγωνισμού ματαιώνονται.

**ΑΡΘΡΟ 15- ΕΓΓΥΗΣΕΙΣ**

**15.1.** Οι εγγυητικές επιστολές διακρίνονται σε :

1. ΕΓΓΥΗΣΗ ΣΥΜΜΕΤΟΧΗΣ

2. ΕΓΓΥΗΣΗ ΚΑΛΗΣ ΕΚΤΕΛΕΣΗΣ

**15.2**. Οι εγγυήσεις εκδίδονται υπέρ της «Αποστολής» από πιστωτικά ιδρύματα που λειτουργούν νόμιμα στα κράτη μέλη της Ευρωπαϊκής Ένωσης ή του Ευρωπαϊκού Οικονομικού Χώρου, ή στα κράτη-μέρη της Συμφωνίας Δημοσίων Συμβάσεων του Παγκοσμίου Οργανισμού Εμπορίου, που κυρώθηκε με το ν. 2513/1997 (Α' 139) και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Ε.Τ.Α.Α. Τ.Σ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθηκών και Δανείων με παρακατάθεση σε αυτό του αντίστοιχου χρηματικού ποσού.

**15.3.** Τα αντίστοιχα έγγραφα των εγγυήσεων, αν δεν είναι διατυπωμένα στην ελληνική, θα συνοδεύονται από επίσημη μετάφραση στην Ελληνική γλώσσα.

**15.4.** Δεν επιτρέπεται η κατάθεση εγγυήσεων που έχουν εκδοθεί σε συνάλλαγμα.

**15.5.** Με την εγγυητική επιστολή, που αποτελεί αυτοτελή σύμβαση, το πιστωτικό ίδρυμα αναλαμβάνει την υποχρέωση να καταβάλει το αναφερόμενο ποσό με μόνη τη δήλωση εκείνου προς τον οποίο απευθύνεται, χωρίς να μπορεί να ερευνά, ούτε αν πράγματι υπάρχει ή αν είναι νόμιμη η απαίτηση (κύρια οφειλή).

**15.6.** Σε περίπτωση ένωσης/κοινοπραξίας/σύμπραξης προμηθευτών, οι εγγυητικές επιστολές περιλαμβάνουν και τον όρο ότι η εγγύηση καλύπτει τις υποχρεώσεις όλων των μελών της ένωσης.

**15. 7. Ε Γ Γ Υ Η Σ Η Σ Υ Μ Μ Ε Τ Ο Χ Η Σ**

**15.7.1.** Κάθε προσφορά στο διαγωνισμό πρέπει υποχρεωτικά και με ποινή αποκλεισμού από αυτόν, να συνοδεύεται από εγγυητική επιστολή, σύμφωνα με το υπόδειγμα της παρούσας **ύψους 2% επί της προϋπολογισθείσας δαπάνης χωρίς ΦΠΑ, ήτοι ποσού χιλίων επτακοσίων ενενήντα ευρώ (1.790,00€).**

**15.7.2. Ο προσφέρων που θα συμμετέχει και στα δύο μέρη του διαγωνισμού, (Ομάδα Α και Ομάδα Β) οφείλει να καταθέσει δύο ξεχωριστές εγγυητικές επιστολές ή δύναται να καταθέσει μία που θα περιλαμβάνει το συνολικό ποσό, η οποία όμως θα εμπεριέχει σαφή διάκριση των μερών και των ποσών του διαγωνισμού.**

**15.7.3.** Η εγγύηση συμμετοχής του διαγωνιζόμενου που θα επιλεγεί ως ανάδοχος επιστρέφεται μετά την κατάθεση της προβλεπόμενης εγγύησης καλής εκτέλεσης και εντός πέντε (5) ημερών από την υπογραφή της σύμβασης. Οι εγγυητικές επιστολές συμμετοχής των υπολοίπων διαγωνιζόμενων επιστρέφονται εντός πέντε (5) ημερών από την ημερομηνία οριστικής ανακοίνωσης της ανάθεσης της προμήθειας.

**15.7.4.** Σε περίπτωση που η διάρκεια ισχύος της προσφοράς λήγει, η Αναθέτουσα Αρχή μπορεί, πριν τη λήξη της, να ζητά από τον προσφέροντα να παρατείνει, εντός ευλόγου χρονικού διαστήματος, τη διάρκεια ισχύος της προσφοράς και της εγγύησης συμμετοχής.

**15.7.5**. Η εγγύηση συμμετοχής συντάσσεται σύμφωνα με το συνημμένο στην παρούσα υπόδειγμα (**Παράρτημα Δ)** της παρούσης, το οποίο αποτελεί αναπόσπαστο μέρος αυτής) και η παρεχόμενη εγγύηση πρέπει να ισχύει τουλάχιστον για τριάντα (30) ημέρες, μετά τη λήξη του χρόνου ισχύος της προσφοράς που ζητάει η Διακήρυξη.

**15. 8. Ε Γ Γ Υ Η Σ Η Κ Α Λ Η Σ Ε Κ Τ Ε Λ Ε Σ Η Σ**

**15.8.1.** Ο ανάδοχος στον οποίο θα κατακυρωθεί ο διαγωνισμός είναι υποχρεωμένος πριν από την υπογραφή της σύμβασης, να καταθέσει εγγυητική επιστολή καλής εκτέλεσης των όρων της σύμβασης, το ύψος της οποίας αντιστοιχεί σε 5% επί της αξίας της σύμβασης χωρίς ΦΠΑ. και σύμφωνα με το μέρος του διαγωνισμού που αυτή αφορά (Ομάδα Α’ ή Ομάδα Β’). Σε περίπτωση που αναδειχθεί ανάδοχος ο ίδιος προσφέρων και στις δύο Ομάδες προϊόντων του διαγωνισμού, οφείλει να καταθέσει δύο ξεχωριστές εγγυητικές επιστολές.

**15.8.2**. Ο χρόνος ισχύος της εγγύησης καλής εκτέλεσης πρέπει να είναι πλέον τριών (3) μηνών μεγαλύτερος του χρόνου διάρκειας της σύμβασης.

**15.8.3.** Η εγγύηση καλής εκτέλεσης συντάσσεται σύμφωνα με το συνημμένο στην παρούσα υπόδειγμα (**Παράρτημα Δ)** το οποίο αποτελεί αναπόσπαστο μέρος αυτής).

**ΑΡΘΡΟ 16 - ΔΙΑΔΙΚΑΣΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ**

**16.1**. Η αποσφράγιση των προσφορών γίνεται δημόσια από την αρμόδια τριμελή Επιτροπή, η οποία ορίστηκε με την από 28.11.2017 απόφαση του Διοικητικού Συμβουλίου της Εταιρείας, στις **22/12/2017, ημέρα Παρασκευή και ώρα 10:30 στην έδρα της «Αποστολής» (Ήρας 8 & Δέσπως Σέχου 37, Ν. Κόσμος, Τ.Κ. 11743, Αθήνα),** παρουσία των προσφερόντων ή των νομίμως εξουσιοδοτημένων εκπροσώπων τους. Προσφορές που υποβάλλονται μετά την λήξη της προθεσμίας υποβολής των προσφορών δεν αποσφραγίζονται, αλλά παραδίδονται στην αρμόδια Υπηρεσία για επιστροφή, ως εκπρόθεσμες.

**16.2. Η αποσφράγιση γίνεται ως εξής:**

α. Μονογράφεται και αποσφραγίζεται ο κυρίως φάκελος.

β. Μονογράφεται και αποσφραγίζεται ο φάκελος **με τα δικαιολογητικά συμμετοχής** και εν συνεχεία μονογράφονται ανά φύλλο, όλα τα δικαιολογητικά και στοιχεία που περιέχονται στο φάκελο.

γ. Μονογράφεται και αποσφραγίζεται ο φάκελος **δικαιολογητικών τεχνικής προσφοράς,** και εν συνεχεία μονογράφονται ανά φύλλο, όλα τα δικαιολογητικά και στοιχεία της τεχνικής προσφοράς

δ. Οι φάκελοι των **οικονομικών προσφορών** μονογράφονται και τοποθετούνται, χωρίς να ανοιχτούν, μέσα στον κυρίως φάκελο προσφοράς

ε. Εν συνεχεία σε κλειστή συνεδρίαση η Επιτροπή και μετά την αποχώρηση των συμμετεχόντων ή των νομίμως εξουσιοδοτημένων εκπροσώπων τους, ελέγχει την πληρότητα και την ορθότητα των **δικαιολογητικών συμμετοχής** ως προς τους όρους της Διακήρυξης, σχετικά με τα απαιτούμενα στοιχεία προσωπικής κατάστασης και ποιοτικής επιλογής των υποψηφίων και εάν από τα υποβληθέντα δικαιολογητικά αποδεικνύεται ότι οι υποψήφιοι πληρούν το σύνολο των προϋποθέσεων καταλληλότητας που έχουν τεθεί με την προκήρυξη. Η προσφορά όσων υποψηφίων δεν πληρούν τους όρους της προκήρυξης απορρίπτεται, **χωρίς αξιολόγηση της τεχνικής προσφοράς.**

στ**. Ακολούθως η Επιτροπή ελέγχει το περιεχόμενο των φακέλων τεχνικής προσφοράς των υποψηφίων.** Αξιολογούνται οι τεχνικές προσφορές των υποψηφίων που ο φάκελος των δικαιολογητικών συμμετοχής που υπέβαλαν στον διαγωνισμό κρίθηκε ότι είναι σύμφωνες με τις διατάξεις του παρόντος Κανονισμού και πληρούν όλους τους σχετικούς όρους της προκήρυξης.

η. Μετά το πέρας της αξιολόγησης των ανωτέρω φακέλων, η Επιτροπή Διενέργειας Διαγωνισμού συντάσσει ενιαίο πρακτικό στο οποίο περιλαμβάνονται:

αα) τα στοιχεία των υποψηφίων, ο φάκελος δικαιολογητικών των οποίων, κατά τη γνώμη της Επιτροπής, πληροί τους όρους της προκήρυξης, και αυτών που, κατά τη γνώμη της, αποκλείονται,

ββ) οι τεχνικές προσφορές που, κατά τη γνώμη της Επιτροπής, είναι σύμφωνες με τους όρους του διαγωνισμού και οι τεχνικές προσφορές που απερρίφθησαν βάσει των όρων του διαγωνισμού, καθώς και οι κατά περίπτωση λόγοι αποκλεισμού.

θ. Το σχετικό πρακτικό της Επιτροπής Διενέργειας Διαγωνισμού διαβιβάζεται από την Επιτροπή στο Διοικητικό Συμβούλιο της Εταιρείας για τη λήψη απόφασης για το ως άνω στάδιο του διαγωνισμού, η οποία κοινοποιείται στους υποψήφιούς με επιμέλεια του Τμήματος Προμηθειών της Εταιρείας.

**16.3.** Σε επόμενη δημόσια συνεδρίαση, ο τόπος και ο χρόνος της οποίας γνωστοποιείται εγγράφως στους υποψήφιους των οποίων οι προσφορές κρίθηκαν αποδεκτές κατά τα ανωτέρω στάδια, η Επιτροπή αποσφραγίζει τους φακέλους της οικονομικής προσφοράς των υποψηφίων που παραμένουν στον διαγωνισμό, και αριθμεί και μονογράφει σε κάθε φύλλο τα έγγραφα που περιέχονται σε αυτούς. Η αποσφράγιση λαμβάνει χώρα σε ανοιχτή συνεδρίαση στην οποία μπορούν να παρίστανται αυτοπροσώπως ή δια του νομίμου εκπροσώπου τους ή με νόμιμα εξουσιοδοτημένο εκπρόσωπο όλοι οι συμμετέχοντες σε αυτό το στάδιο του διαγωνισμού. Οι φάκελοι των οικονομικών προσφορών για όσες προσφορές δεν κρίθηκαν κατά την αξιολόγηση των δικαιολογητικών συμμετοχής και τεχνικής προσφοράς αποδεκτές, δεν αποσφραγίζονται αλλά επιστρέφονται στους προσφέροντες.

- Σε επόμενη κλειστή συνεδρίαση, την ίδια ή άλλη μέρα, η Επιτροπή ελέγχει το περιεχόμενο των φακέλων οικονομικής προσφοράς και συντάσσει πρακτικό προς το Διοικητικό Συμβούλιο της Εταιρείας, με το οποίο προτείνει την απόρριψη όσων οικονομικών προσφορών δεν έχουν συνταχθεί σύμφωνα με τους όρους του διαγωνισμού, κατατάσσει τις λοιπές προσφορές σύμφωνα με τα κριτήρια και καταρτίζει πίνακα οριστικής κατάταξης των υποψηφίων κατά φθίνουσα σειρά, βάσει του οποίου προκύπτει ο προτεινόμενος ως ανάδοχος. Από την οικονομική αξιολόγηση των προσφορών προκύπτει η προσφορά με την χαμηλότερη τιμή ανά πακέτο.

**16.4.** Το Διοικητικό Συμβούλιο της Αναθέτουσας ή όργανο στο οποίο έχει εκχωρήσει αρμοδιότητες, καλεί με σχετική έγγραφη πρόσκληση τον ανάδοχο να προσέλθει για την υπογραφή του συμφωνητικού το αργότερο εντός δέκα (10) ημερολογιακών ημερών από την κοινοποίηση σχετικής έγγραφης ειδικής πρόσκλησης, με απόδειξη ή κάθε άλλο νόμιμο και αποδεικνυόμενο τρόπο, της έγγραφης ανακοίνωσης, για να καταθέσει **εγγυητική επιστολή καλής εκτέλεσης του έργου** σύμφωνα με τα οριζόμενα στο **αρ. 15** της παρούσας και το **ΠΑΡΑΡΤΗΜΑ Δ’** και να υπογράψει τη σχετική σύμβαση **(ΠΑΡΑΡΤΗΜΑ Ε’).** Με την αποδεικνυόμενη ανακοίνωση της κατακύρωσης-ανάθεσης που υπογράφεται από τον Γενικό Διευθυντή της «Αποστολής», η σύμβαση θεωρείται ως συναφθείσα, το δε έγγραφο της σύμβασης που ακολουθεί έχει μόνο αποδεικτικό χαρακτήρα.

**16.5.** Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόσκληση, κηρύσσεται έκπτωτος, καταπίπτει υπέρ της αναθέτουσας αρχής η εγγύηση συμμετοχής του (αν απαιτείται) και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται

**ΑΡΘΡΟ 17 - ΔΙΑΔΙΚΑΣΙΑ ΑΝΑΔΕΙΞΗΣ ΜΕΙΟΔΟΤΗ - ΚΑΤΑΚΥΡΩΣΗ**

**17.1.** Η κατακύρωση γίνεται στον προμηθευτή με τη χαμηλότερη προσφορά εκ των προμηθευτών των οποίων οι προσφορές έχουν κριθεί ως αποδεκτές με βάση τις τεχνικές προδιαγραφές και τους όρους της διακήρυξης.

Αναλυτικότερα μειοδότης ανακηρύσσεται ο προσφέρων με τη χαμηλότερη τιμή στην συνολική αξία- τελική καθαρή αξία των ειδών (επί της συνολικής προϋπολογισθείσας δαπάνης) και όχι με βάση τις επιμέρους τιμές των προϊόντων.

**17.2.** Ισότιμες θεωρούνται οι προσφορές με την αυτή ακριβώς τιμή και που είναι σύμφωνες με τους όρους και τις τεχνικές προδιαγραφές της διακήρυξης και της πρόσκλησης. Σε περίπτωση ύπαρξης ισότιμων με βάση τις τεχνικές προδιαγραφές και τους λοιπούς όρους της διακήρυξης, οικονομικών προσφορών η κατακύρωση γίνεται με κλήρωση μεταξύ των οικονομικών φορέων που υπέβαλαν ισότιμες προσφορές. Η κλήρωση γίνεται ενώπιον του αρμοδίου συλλογικού οργάνου και παρουσία αυτών των οικονομικών φορέων Αυτό σημαίνει πως αν συμπίπτει η συνολική τελική τιμή χωρίς τον ΦΠΑ της προσφερόμενης υπηρεσίας των συμμετεχόντων που μειοδότησαν, η Επιτροπή Διενέργειας του διαγωνισμού θα προβεί σε κλήρωση μεταξύ και παρουσία αυτών.

**ΑΡΘΡΟ 18 – ΔΙΚΑΙΩΜΑΤΑ ΑΝΑΘΕΤΟΥΣΑΣ**

**18.1.** Εκτός των άλλων δικαιωμάτων που περιγράφονται στην παρούσα διακήρυξη η Αναθέτουσα, έχει την ευχέρεια πριν από την κατακύρωση του αποτελέσματος του διαγωνισμού και την υπογραφή της Σύμβασης και χωρίς να αναλαμβάνει οποιαδήποτε υποχρέωση έναντι των προσφερόντων και ανεξάρτητα από το στάδιο οποιασδήποτε διαδικασίας, που οδηγεί στη σύναψη Σύμβασης, να αποφασίσει να ματαιώσει το διαγωνισμό για οποιοδήποτε λόγο και ιδίως όταν συντρέχουν λόγοι δημοσίου συμφέροντος ή όταν έκτακτες περιστάσεις καθιστούν αδύνατη την κανονική εκτέλεση της σύμβασης, είτε να διατάξει την επανάληψη της διαδικασίας με τροποποίηση ή μη των όρων και των τεχνικών προδιαγραφών ή να ορίσει και να ακολουθήσει νέα διαδικασία. Σε περίπτωση ματαίωσης του διαγωνισμού οι προσφέροντες, ενημερώνονται σχετικά από την Αναθέτουσα Αρχή. Οι προσφέροντες αυτοί δε δικαιούνται να αξιώσουν αποζημίωση, δικαιούνται όμως την άμεση αποδέσμευση των εγγυήσεων συμμετοχής τους.

**18.2.** Όταν η ματαίωση του διαγωνισμού λαμβάνει χώρα πριν την αποσφράγιση των προσφορών, οι κλειστοί και σφραγισμένοι φάκελοι που περιέχουν τυχόν τιμές και άλλα στοιχεία της προσφοράς, επιστρέφονται στους προσφέροντες.

**18.3**. Η Αναθέτουσα δικαιούται επίσης να επαναπροκηρύξει τον διαγωνισμό αν δεν ευοδωθεί ο παρών καθώς επίσης και να προβεί σε διαδικασία απευθείας διαπραγμάτευσης σε περίπτωση που δεν ευοδωθεί ο παρών διαγωνισμός, ή σε περίπτωση που στην παρούσα διαδικασία δεν υποβλήθηκε καμία προσφορά ή καμία από τις υποβληθείσες προσφορές δεν κρίνεται κατάλληλη, ή αν δεν υπάρχει κανείς υποψήφιος, εφόσον δεν έχουν τροποποιηθεί ουσιωδώς οι αρχικοί όροι της σύμβασης.

**18.4.** Η ύπαρξη μιας προσφοράς, δεν αποτελεί λόγο ματαίωσης διαγωνισμού.Σε περίπτωση κατάθεσης μίας μόνο προσφοράς ή τελικώς αποδεκτής μίας μόνο προσφορά και εφόσον δεν υπάρχουν συγκριτικά στοιχεία τιμών είτε προηγούμενων διαγωνισμών είτε της αγοράς που να επιβεβαιώνονται με παραστατικά, τότε η Αναθέτουσα ματαιώνει τον διαγωνισμό και τον επαναπροκηρύσσει με τροποποίηση ή μη των όρων του.

**18.5.** Από την άσκηση των ανωτέρω δικαιωμάτων εκ μέρους της Αποστολής ουδέν απολύτως δικαίωμα αποζημιώσεως δημιουργείται εις ουδένα και δι' οιανδήποτε αιτία.

**18.6.** Άπαντες οι όροι της διακήρυξης είναι υποχρεωτικοί.

**18.7**. Η συμμετοχή των διαγωνιζόμενων στον Διαγωνισμό αποτελεί αυταπόδεικτη απόδειξη περί του ότι ούτοι γνωρίζουν και αποδέχονται όλους τους όρους ανεπιφυλάκτως.

**ΑΡΘΡΟ 19 – ΤΡΟΠΟΣ ΠΛΗΡΩΜΗΣ**

**19.1**. Η πληρωμή του αναδόχου θα γίνεται σε ευρώ (€) μετά από κάθε οριστική, ποιοτική και ποσο­τική παραλαβή από την τριμελή επιτροπή παραλαβής με βάση τη συσκευασία, την περιγραφή και την τιμή των ειδών, όπως αυτά θα προσδιορίζονται αναλυτικά στην τεχνική και οικονομική του προσφορά.

**19.2.** Η πληρωμή θα γίνεται με την εξόφληση του 100% της συμβατικής αξίας της ποσότητας που παρα­δόθηκε, μετά την οριστική παραλαβή των ειδών και υπό τον όρο ότι δεν συν­τρέχει περίπτωση παραλαβής των ειδών με έκπτωση ή περίπτωση επιβολής προστίμων ή άλλων οικονο­μι­κών κυρώσεων εις βάρος του αναδόχου, και με την προσκόμιση των κάτωθι δικαιολογητικών από τον ανάδοχο:

**19.2.1.** Πρωτόκολλο οριστικής ποσοτικής και ποιοτικής παραλαβής.

**19.2.2.** Θεωρημένο τιμολόγιο ή δελτίο αποστολής για το οποίο θα εκδίδεται το αντίστοιχο τιμολόγιο.

**19.2.3.** Φορολογική και ασφαλιστική ενημερότητα.

**19.3.** Η πληρωμή θα γίνεται έως 60 μέρες από την παραλαβή τιμολογίου.

**19.4.** Ο Φ.Π.Α. που αναλογεί, θα καταβάλλεται από την Αναθέτουσα, στον Ανάδοχο με την εξόφληση του εκδοθέντος υπ’ αυτού τιμολογίου, και υποχρεούται (ο ανάδοχος) να τον αποδώσει σύμφωνα με τον νόμο.

**19.5.** Ο αναλογών φόρος βαρύνει τον ανάδοχο.

**19.6.** Τα έξοδα συσκευασίας, μεταφοράς, διανομής, πάσης φύσεως αμοιβές προσωπικού του Αναδόχου και εν γένει ό,τι απαιτείται για παράδοση στον τόπο και χρόνο που προβλέπεται στη διακήρυξη περιλαμβάνονται στην προσφερόμενη από τον Ανάδοχο τιμή και καμία αμφισβήτηση δεν είναι δυνατό να προκύψει ή ενδεχόμενη απαίτηση από τον Ανάδοχο, για επιπλέον καταβολή αποζημίωσης σ’ αυτόν, για τις παραπάνω δαπάνες.

**19.7.** Τα δικαιολογητικά που εκδίδονται σε χώρες εκτός Ελλάδας, θα υποβάλλονται στην Αναθέτουσα επικυρωμένα και σε επίσημη μετάφραση στην Ελληνική από αρμόδια Ελληνική Αρχή.

**ΑΡΘΡΟ 20 – ΕΝΣΤΑΣΕΙΣ**

**20.1.** Κατά της συμμετοχής του προμηθευτή στον διαγωνισμό ή της νομιμότητας της διενέργειας ως προς την διαδικασία παραλαβής και αποσφράγισης των προσφορών κατά την διάρκεια διεξαγωγής του ιδίου του διαγωνισμού και μέχρι την επόμενη εργάσιμη ημέρα.

Η ένσταση αυτή, δεν επιφέρει αναβολή ή διακοπή του διαγωνισμού, αλλά εξετάζεται κατά την αξιολόγηση των αποτελεσμάτων του διαγωνισμού από το αρμόδιο συλλογικό όργανο και εκδίδεται η σχετική απόφαση μετά από γνωμοδότηση αυτού.

H ένσταση κατά της συμμετοχής προμηθευτή σε διαγωνισμό, κοινοποιείται υποχρεωτικά σε αυτόν κατά του οποίου στρέφεται.

**20.2.** Κατά της νομιμότητας διενέργειας του διαγωνισμού έως και την κατακυρωτική απόφαση μέσα σε χρονικό διάστημα τριών [3] εργάσιμων ημερών από της καταχώρησης των σχετικών αποφάσεων στο βιβλίο που τηρείται για τον σκοπό αυτό από την υπηρεσία που διενεργεί τον διαγωνισμό. Η ένσταση αυτή, εξετάζεται από το αρμόδιο συλλογικό όργανο και η σχετική απόφαση εκδίδεται το αργότερο σε δέκα [10] εργάσιμες ημέρες από την λήξη της προθεσμίας υποβολής των ενστάσεων.

**20.3.** Ενστάσεις που υποβάλλονται για οποιουσδήποτε άλλους λόγους εκτός από τους προαναφερόμενους δε γίνονται δεκτές .

**20.4.** Οι αποφάσεις επί των ενστάσεων που εκδίδονται δεν επιδέχονται προσβολή με άλλο οιασδήποτε φύσεως νομικό μέσο.

**20.5**. Οι ενστάσεις κατατίθενται αποκλειστικά και μόνο, γραπτώς στην έδρα της Αναθέτουσας Αρχής και λαμβάνουν αριθμό Πρωτοκόλλου, που αποδεικνύει το νομότυπο και εμπρόθεσμο αυτών, εντός του εργασίμου ωραρίου της Αναθέτουσας, ήτοι μεταξύ 09:00 έως 17:00.

**20.6**. Οποιοσδήποτε άλλος τρόπος υποβολής ενστάσεων θεωρείται απαράδεκτος.

**ΑΡΘΡΟ 21 - ΕΚΧΩΡΗΣΗ ΣΥΜΒΑΣΗΣ**

Εκχώρηση της σύμβασης σε τρίτο και υποκατάσταση του αναδόχου στα δικαιώματα και τις υποχρεώσεις που απορρέουν από τη σύμβαση δεν είναι δυνατή, χωρίς την έγγραφη άδεια της Αναθέτουσας Αρχής.

**ΑΡΘΡΟ 22 - ΠΑΡΑΡΤΗΜΑΤΑ - ΥΠΟΔΕΙΓΜΑΤΑ**

Η παρούσα διακήρυξη αποτελείται από το σώμα της διακηρύξεως, το **Παράρτημα Α’** (Τεχνικές Προδιαγραφές), το **Παράρτημα Β’** (Τόποι παράδοσης), το **Παράρτημα Γ’** (Υπόδειγμα Οικονομικής Προσφοράς), **το Παράρτημα Δ’** (Υποδείγματα Εγγυητικών Επιστολών), καθώς επίσης και το **Παράρτημα Ε’** (Σχέδιο της Συμβάσεως), τα οποία αποτελούν αναπόσπαστο μέρος αυτής.

**Για την Αστική Μη Κερδοσκοπική Εταιρεία ‘ΑΠΟΣΤΟΛΗ΄**

**Ο Γενικός Διευθυντής**

**Κωνσταντίνος Δήμτσας**

**Ημερομηνία, …../12/2017**